Кристобаль Лопеш

Кристобаль Лопеш (порт. Cristóvão Lopes, 1516 елда туган — 1594 елда үлгән) — португаль рәссамы.

 Тормышы һәм иҗаты 
К.Лопеш борынгы рәссамнар гаиләсеннән килеп чыгышлы. Аның әтисе живописец Грегорио Лопеш, ә әнисе ягыннан бабасы — Жорже Афонсу, португаль корольләре Мануэл I һәм Жуан III сарай яны рәссамы булган. Шулай ук сарай яны живописецы булган әтисе 1550 елда үлгәч, Кристобаль 1551 елдан король Жуан III сарае янында аның вазифасын били башлый. Рәссам тарафыннан шул вакытка кадәр ясалган картиналар билгеле түгел. Сәнгать белгечләре, мөгаен, К. Лопеш пумаласыныкы кайбер тукымаларга ишарә итәләр, әмма алар имзаланмаган. К. Лопешның стиле голланд стиленә охшаган һәм 1550-нче еллард португаль король гаиләсе портретларын ясаган живописец  Антонис Мор (Антонио Моро) манерасына якын.
К. Лопешның художество иҗаты күбесенчә аның тарафыннан португаль сарай янында ясалган портретларыннан гыйбарәт. Портрет живописеннан кала оста дини тематикага игътибар биргән. Аның авторлыгына Лиссабонда “Мадре де Деус” хатын-кызлар монастыренда алтарь картинасы һәм  Сезимбрада Мәрхәмәтлелек (Misericordia) чиркәве өчен Мәрхәмәтлелек  аллегориясе карый.   
К. Лопешның эшләрен хәзерге вакытта Лиссабон Милли борынгы сәнгать музеенда күрергә мөмкин.

 Галерея 

Төркем:Рәссамнар